*ट्रक ने मारी मोटरसाइकिल को टक्कर, महिला की मौत*
बरेली । थाना भोजीपुरा क्षेत्र के रमियापुर निवासी गंगाराम की पत्नी देवेंद्र कुमारी अपने नंदोई मिश्रीलाल के साथ मोटरसाइकिल से जा रही थीं कि ट्रक ने पीछे से टक्कर मार दी जिससे देवेंद्र कुमारी की घटना स्थल पर मौत हो गई। मौत की सूचना मिलते ही परिवार में कोहराम मच गया पुलिस ने शव को पोस्टमार्टम को भेजा।
परिजनों ने बताया कि देवेंद्र कुमारी अपने नंदोई मिश्रीलाल के साथ मोटरसाइकिल द्वारा घर से थाना भुता क्षेत्र के गांव रिछा अपनी बेटी के घर जा रही थीं। बिथरी चैनपुर क्षेत्र में कमुआ के पास पीछे से आ रहे तेज रफ्तार ट्रक ने टक्कर मार दी जिससे देवेंद्र कुमारी मोटरसाइकिल से नीचे गिर गईं और ट्रक का पहिया उनके ऊपर चढ़ गया जिसमें देवेंद्र कुमारी की घटना स्थल पर मौत हो गई। ट्रक को पुलिस ने कब्जे मे ले लिया है जबकि ड्राइवर फरार हो गया पुलिस ने शव को कब्जे में लेकर पोस्टमार्टम को भेजा।